Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8570. Il-EUR-Lex hu l-aċċess fuq l-internet għal-liġi Ewropea. Il-Kunsill tal-Unjoni Ewropea ddeċieda li l-persuni u l-entitajiet li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni 2014/145/PESK u fir-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna. Ir-raġunijiet għad-deżinjazzjoni ta' dawk il-persuni jidhru fl-entrati rilevanti f'dawk l-Annessi. Qed tinġibed l-attenzjoni tal-persuni u l-entitajiet ikkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti web fl-Anness II għar-Regolament (UE) Nru 269/2014, sabiex jiksbu awtorizzazzjoni biex jużaw il-fondi ffriżati għal ħtiġijiet bażiċi jew ħlasijiet speċifiċi (irreferi għall-Artikolu 4 tar-Regolament). Il-persuni u l-entitajiet ikkonċernati jistgħu jippreżentaw talba lill-Kunsill, flimkien ma' dokumentazzjoni bħala sostenn, biex id-deċiżjoni li huma jiġu inklużi fil-lista msemmija hawn fuq tiġi kkunsidrata mill-ġdid, fl-indirizz segwenti qabel is-27 ta' Ottubru 2017: L-attenzjoni tal-persuni u l-entitajiet ikkonċernati qed tinġibed ukoll għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fit-tieni paragrafu tal-Artikolu 275, u r-raba' u s-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) Nru 269/2014, kif implimentat bir-Regolament ta' Implimentazzjoni (UE) 2017/1549. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kwalunkwe data oħra relatata ma' dan. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali ser tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Ara r-raba' paragrafu tan-Nota ta' Spjega tas-SA għall-intestatura 9615. Għall-għanijiet ta' din l-intestatura, l-espressjoni "klippijiet tax-xagħar u bħalhom" tinkludi oġġetti magħmulin minn materjali solidi minħabba li l-oġġetti taħt din l-intestatura ħafna drabi jkunu magħmulin minn metalli ta' valur baxx jew mill-plastik. Għaldaqstant, din l-intestatura ma tinkludix strixxi għar-ras u lastiku tax-xagħar Dawn huma klassifikati kif ġej: Lastiku tax-xagħar u strixxi għax-xagħar li jikkonsistu, pereżempju, minn ħolqa elastiċizzata maħduma bil-labar, f'forma ta' tubu (ara r-ritratt 1), jew minn ħolqa tal-lastiku miksija bit-tessut (ara r-ritratt 2), jew minn lastiku elastiċizzat miksi bis-sħiħ bi drapp tat-tessut minsuġ (ara r-ritratt 3), jew minn ħolqa magħmula minn tessut elastiċċizzat (ara r-ritratt 4), huma klassifikati bħala aċċessorji ta' lbies taħt l-intestatura 6117 jew 6217. Lastiku tax-xagħar Lastiku tax-xagħar Lastiku tax-xagħar Strixxa għax-xagħar Lastiku tax-xagħar u strixxi għax-xagħar, li jikkonsistu f'ħolqa jew strixxa ta' drapp tat-tessut tat-Taqsima XI u li huma dekorati, pereżempju, b'żibeġ tal-injam, perli tal-plastik, jew b'elementi ta' ġilda jew tessut, huma kkunsidrati li għandhom il-karattru essenzjali ta' aċċessorji oħrajn ta' lbies manifatturati u għalhekk huma klassifikati taħt l-intestatura 6117 jew 6217, permezz tal-applikazzjoni ta' GIR (ir-Regoli Ġenerali għall-Interpretazzjoni tan-Nomenklatura Magħquda) 3(b). Lastiku tax-xagħar u strixxi għax-xagħar li prinċipalment huma magħmulin minn, pereżempju, sekwini tal-plastik, imwaħħlin bil-kolla jew meħjuta fuq lastiku tat-tessut mhux elastiku u li jkopri kważi l-wiċċ kollu viżibbli tal-oġġett, u għalhekk jagħtu lill-oġġett il-karattru essenzjali tiegħu, huma klassifikati taħt l-intestatura 7117, permezz tal-applikazzjoni ta' GIR 3(b) u n-Noti 9(a) u 11 tal-kapitolu 71. Lastiku tax-xagħar u strixxi għax-xagħar li jikkonsistu totalment jew parzjalment minn perli naturali jew kultivati, ħaġar prezzjuż jew semi-prezzjuż, metalli prezzjużi jew minn metalli miksijin b'metall prezzjuż, huma klassifikati taħt l-intestaturi 7113 u 7116, bl-applikazzjoni tan-Noti 1 u 9(a) tal-kapitolu 71. Ara wkoll ir-raba' paragrafu tan-Nota ta' Spjega tas-SA għall-intestatura 9615. Lastiku tax-xagħar u strixxi għax-xagħar li jikkonsistu b'mod sħiħ jew parzjali minn fer jew minn fer artifiċjali huma klassifikati taħt l-intestaturi 4303 jew 4304, bl-applikazzjoni tan-Noti 3 u 4 tal-kapitolu 43. Lastiku tax-xagħar u strixxi għax-xagħar li jikkonsistu minn materjali oħra, mhux miksija b'tessut, kemm jekk dekorati u kemm jekk le (bl-eċċezzjoni ta' oġġetti msemmija fil-punti d) u e)) huma klassifikati skont il-materjal li minnu hija magħmula l-ħolqa, minħabba li l-karattru essenzjali jingħata mill-ħolqa u mill-funzjoni tagħha (pereżempju, ħolqa tal-plastik hija klassifikata taħt l-intestatura 3926 (ara r-ritratti 1 u 2) filwaqt li ħolqa tal-lastiku hija klassifikata taħt l-intestatura 4015 (ara r-ritratt 3), permezz tal-applikazzjoni ta' GIR 3(b)). Lastiku tax-xagħar Lastiku tax-xagħar Strixxa għax-xagħar Oġġetti li huma klassifikati taħt l-intestatura 7117 bħala ġojjelli artifiċjali u li jistgħu jintużaw, pereżempju, bħala brazzuletti jew brazzuletti tal-għaksa, jibqgħu klassifikati taħt dik l-intestatura anki jekk jistgħu jintużaw ukoll bħala strixxa għax-xagħar jew bħala lastiku tax-xagħar. Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz ta' deċiżjoni tikkostitwixxi ftehimiet u/jew prattiki miftiehma bejn l-impriżi rilevanti skont it-tifsira tal-Artikolu 101 tat-TFUE u l-Artikolu 53 taż-ŻEE. Il-Kumitat Konsultattiv jaqbel mal-valutazzjoni tal-Kummissjoni tal-prodott u l-ambitu ġeografiku tal-ftehimiet u/jew il-prattiki miftiehma li jinsabu fl-abbozz ta' deċiżjoni. Il-Kumitat Konsultattiv jaqbel mal-Kummissjoni li l-impriżi kkonċernati mill-abbozz ta' deċiżjoni pparteċipaw f'wieħed jew aktar mis-seba' ksur rispettivi separati u kontinwi tal-Artikolu 101 tat-TFUE u l-Artikolu 53 taż-ŻEE. Il-Kumitat Konsultattiv jaqbel mal-Kummissjoni li l-għan tal-ftehim u/jew tal-prattiki miftiehma kien li jillimita l-kompetizzjoni skont it-tifsira tal-Artikolu 101 tat-TFUE u tal-Artikolu 53 taż-ŻEE. Il-Kumitat Konsultattiv jaqbel mal-Kummissjoni li l-ftehimiet u/jew il-prattiki miftiehma kienu kapaċi jaffettwaw b'mod sinifikanti l-kummerċ bejn l-Istati Membri tal-UE u l-partijiet kontraenti tal-Ftehim ŻEE. Il-Kumitat Konsultattiv jaqbel mal-valutazzjoni tal-Kummissjoni dwar it-tul tal-każijiet ta' ksur. Il-Kumitat Konsultattiv jaqbel mal-abbozz ta' deċiżjoni tal-Kummissjoni fir-rigward tad-destinatarji. Il-Kumitat Konsultattiv jaqbel mal-Kummissjoni li għandhom jiġu imposti multi fuq id-destinatarji tal-abbozz tad-deċiżjoni. Il-Kumitat Konsultattiv jaqbel mal-Kummissjoni dwar l-applikazzjoni tal-Linji Gwida tal-2006 dwar il-metodu ta' ffissar ta' multi imposti skont l-Artikolu 23(2)(a) tar-Regolament (KE) Nru 1/2003. Il-Kumitat Konsultattiv jaqbel mal-Kummissjoni dwar l-ammonti bażiċi tal-multi. Il-Kumitat Konsultattiv jaqbel li jiġi ddeterminat tul ta' żmien għall-finijiet tal-kalkolu tal-multi. Il-Kumitat Konsultattiv jaqbel mal-Kummissjoni li ma hemm l-ebda ċirkostanza aggravanti applikabbli f'dan il-każ. Il-Kumitat Konsultattiv jaqbel mal-Kummissjoni dwar l-applikazzjoni tal-Avviż dwar il-Klemenza tal-2006. Il-Kumitat Konsultattiv jaqbel mal-Kummissjoni dwar l-ammonti finali tal-multi. Fid-29 ta' Ottubru 2013, il-Kummissjoni Ewropea bdiet proċedimenti skont l-Artikolu 11(6) tar-Regolament (KE) Nru 1/2003 kontra ICAP plc, ICAP Management Services Limited u ICAP New Zealand Limited ("ICAP"). Il-partijiet f'saldu kien allegat li bejn l-2007 u l-2010 pparteċipaw f'wieħed jew aktar minn seba' ksur bilaterali tal-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim ŻEE, b'mod distint u separat wieħed mill-ieħor. Is-seba' ksur bilaterali jikkonċernaw id-Derivattivi tar-Rati tal-Imgħax fil-Yen Ġappuniż ("YIRD"), marbutin mal-LIBOR tal-Yen Ġappuniż, u fil-każ ta' ksur wieħed, il-YIRDs kienu wkoll marbutin mat-TIBOR tal-Euroyen. Il-partijiet ippruvaw jinfluwenzaw il-livelli tal-LIBOR tal-Yen u/jew tat-TIBOR tal-Euroyen sabiex jaffettwaw b'mod pożittiv il-pożizzjonijiet tal-banek fin-negozjar tad-derivattivi li jużaw dawn ir-rati bħala parti mit-termini tagħhom għas-saldu. Wara l-konferma tal-partijiet f'saldu li l-allegazzjonjiet misjuba fid-DO kienu jirriflettu l-kontenut tas-sottomissjonjiet tas-saldu tagħhom, fl-4 ta' Diċembru 2013 il-Kummissjoni adottat deċiżjoni ta' saldu, indirizzata lill-partijiet kollha f'saldu, u imponiet multi fuq Citigroup, DB, JPMorgan, RBS u RP Martin. Fit-12 ta' Novembru 2013, wara laqgħa mat-tim inkarigat bil-każ tad-Direttorat Ġenerali għall-Kompetizzjoni (DĠ Kompetizzjoni), ICAP irtirat mill-proċedura tas-saldu. L-investigazzjoni kontra ICAP reġgħet lura għal li kienet u kompliet skont il-proċedura standard (ara hawn taħt). Fis-6 ta' Ġunju 2014 il-Kummissjoni adottat DO kontra ICAP. Il-Kumissjoni allegat li ICAP ipparteċipat, bħala faċilitatur, f'sitt ksur separati tal-Artikolu 101 tat-TFUE, f'dak li għandu x'jaqsam mas-settur YIRD. Id-DĠ Kompetizzjoni għall-ewwel ta lil ICAP limitu ta' żmien ta' erba' ġimgħat sabiex tirrispondi għad-DO, li wara t-talba ta' ICAP estendietu b'ġimagħtejn. Fuq talba ta' ICAP, estendejt il-limitu ta' żmien fuq it-tweġiba għad-DO b'ġimagħtejn oħra, sal-14 ta' Awwissu 2014. Fit-tweġiba tagħha għad-DO, ICAP ippreżentat għadd ta' lmenti li jallegaw li l-Kummissjoni kisret il-preżunzjoni tal-innoċenza, id-dritt ta' ICAP li tiddefendi ruħha u l-prinċipji ta' amministrazzjoni tajba. Dawn l-asserzjonijiet ġew indirizzati kif dovut fl-abbozz tad-deċiżjoni. Is-seduta ta' smigħ saret fit-12 ta' Settembru 2014. Wara s-seduta ta' smigħ, ICAP talbet u ngħatalha aċċess għal deċiżjoni ta' saldu. DĠ Kompetizzjoni tat lil ICAP perjodu ta' żmien qasir sabiex tippreżenta aktar osservazzjonijiet bil-miktub. Bħala tweġiba għat-talba ta' ICAP biex l-iskadenza tiġi estiża, infurmajt lil ICAP li l-limitu ta' żmien mogħti mid-DĠ Kompetizzjoni kien biżżejjed sabiex jippermettilha tivverifika d-deċiżjoni ta' saldu, b'mod partikolari rigward il-metodoloġija tal-multi li l-Kummissjoni applikat fuq RP Martin bħala faċilitatur, u biex tagħmel aktar kummenti f'dan ir-rigward. Fid-9 ta' Ottubru 2014, ICAP ippreżentat lid-DĠ Kompetizzjoni talba tard biex ikollha aktar aċċess għal għadd mhux speċifikat ta' dokumenti dwar informazzjoni marbuta ma' ċertu fatturat li ġie ppreżentat lill-Kummissjoni mill-banek f'saldu. Id-DĠ Kompetizzjoni ma laqax din it-talba u kif dovut ICAP fis-17 ta' Ottubru 2014 irreferiet il-kwistjoni lili. Fil-5 ta' Novembru 2014 jien irrifjutajt it-talba ta' ICAP, b'mod partikolari minħabba li ma hemm l-ebda dritt ġenerali biex parti jkollha d-dejta tal-bejgħ ta' partijiet oħra matul il-fażi amministrattiva, anki jekk, wara l-impożizzjoni ta' multa b'deċiżjoni, din id-dejta tista' titqies relevanti għall-kalkolu tal-multa tal-parti rikjedenti. Barra minn hekk, f'dan il-każ, jien qist li l-informazzjoni fid-DO ma kinitx tiġġustifika l-bżonn ta' aċċess għad-dejta tal-bejgħ ta' partijiet oħra abbażi tad-drittijiet għad-difiża ta' ICAP. Fl-aħħar nett, fit-8, fid-9 u fis-16 ta' Ottubru 2014 ICAP għamlet sottomissjonijiet relatati speċifikament mal-allegazzjonijiet tal-Kummissjoni fid-Dikjarazzjoni tal-Oġġezzjonijiet. Id-DĠ Kompetizzjoni kkunsidra dawn is-sottomissjonijiet addizzjonali fl-abbozz tad-deċiżjoni tiegħu. Skont l-Artikolu 16 tad-Deċiżjoni 2011/695/UE, jien eżaminajt jekk l-abbozz tad-deċiżjoni indirizzat lil ICAP jirrigwardax biss l-oġġezzjonijiet li dwarhom ICAP ingħatat l-opportunità li tesprimi l-fehmiet tagħha, u jien wasalt għal konklużjoni pożittiva. Fid-dawl ta' dan t'hawn fuq, jien nikkunsidra li l-eżerċiżżju effettiv tad-drittijiet proċedurali ta' ICAP f'dan il-każ ġie rrispettat. Brussell, it-30 ta' Jannar 2015. Id-Deċiżjoni tirrigwarda sitt każijiet separati ta' aġir antikompetittiv bilaterali marbut mad-Derivattivi tar-Rati tal-Imgħax fil-Yen Ġappuniż ("Derivattivi tar-Rati tal-Imgħax fil-Yen" jew "YIRDs") marbutin mal-LIBOR tal-Yen Ġappuniż ("JPY LIBOR") li fihom d-destinatarji ta' din id-Deċiżjoni ipparteċipaw bħala faċilitaturi. Il-LIBOR tal-JPY, u t-TIBOR tal-Euroyen huma rati tal-imgħax ta' referenza importanti (li jissejħu wkoll punt ta' riferiment) għal bosta strumenti finanzjarji denominati fil-Yen Ġappuniż. Il-LIBOR tal-JPY twaqqfu mill-Assoċjazzjoni tal-Bankiera tal-Ingilterra (British Bankers Association, BBA) u t-TIBOR tal-Euroyen twaqqfu mill-Assoċjazzjoni tal-Bankiera Ġappuniżi (Japanese Bankers Association, JBA). Ir-rata ġiet stabbilita ta' kuljum għal maturitajiet differenti (maturitajiet ta' self) abbażi ta' sottomissjonijiet minn banek li kienu membri tal-bord tal-LIBOR tal-JPY u tal-bord tat-TIBOR tal-Euroyen. Dawn il-banek intalbu jissottomettu kuljum fil-ġranet tax-xogħol u qabel ċertu ħin, stimi tar-rati tal-imgħax li bihom kienu jaħsbu li setgħu jissellfu fondi mhux garantiti f'suq ta' daqs raġonevoli fuq is-suq monetarju interbankarju ta' Londra (fil-każ tal-LIBOR tal-JPY) jew stimi ta' dawk li huma kienu jaħsbu li huma r-rati tas-suq prevalenti għal tranżazzjonijiet bejn banek ewlenin fis-suq offshore tal-Ġappun (fil-każ tat-TIBOR tal-Euroyen) għal maturitajiet differenti. Il-BBA u l-JBA imbagħad ikkalkolaw, abbażi tal-medja ta' dawn is-sottomissjonijiet, filwaqt li eskludew l-ogħla erba' sottomissjonijiet (fil-każ ta' JBA) u l-aktar tnejn baxxi (fil-każ ta' JBA), ir-rati ta' kuljum tal-LIBOR tal-JPY u tat-TIBOR tal-Euroyen għal kull maturità. Ir-rati li rriżultaw kienu immedjatament ippubblikati u disponibbli għall-pubbliku kull jum tan-negozju. Ir-rati tal-LIBOR tal-JPY u tat-TIBOR tal-Euroyen huma, fost l-oħrajn, riflessi fl-ipprezzar ta' YIRDs, li huma prodotti finanzjarji nnegozjati fuq livell globali li jintużaw minn korporazzjonijiet, istituzzjonijiet finanzjarji, fondi ħeġġ, u impriżi oħrajn biex jamministraw ir-riskju ta' skopertura tar-rata tal-imgħax tagħhom (hedging, kemm għall-mutwatarji kif ukoll għall-investituri), jew għal skopijiet ta' spekulazzjoni. L-iktar YIRDs komuni huma: (i) il-ftehimiet tar-rati forward, (ii) is-swaps tar-rati tal-imgħax, (iii) l-opzjonijiet tar-rati tal-imgħax u (iv) il-futuri tar-rati tal-imgħax. Il-YIRDs huma negozjati barra mill-borża jew, fil-każ ta' futuri tar-rati tal-imgħax, innegozjati fil-borża. Dawn il-prodotti kollha ġeneralment jinvolvu rata varjabbli (ir-rata tal-imgħax ta' referenza fil-kuntratt) u rata fissa. Ir-rati fissi jirrifletu l-aspettattivi tar-rati tal-imgħax ta' referenza fil-ġejjieni u normalment jiġu kkalkulati mill-istituzzjonijiet finanzjarji li jieħdu sehem fin-negozjar tal-YIRDs abbażi ta' dawk li jissejħu kurvi ta' rendiment. Din id-Deċiżjoni hija indirizzata lill-entitajiet legali li ġejjin li jappartjenu għall-impriża ICAP (minn hawn 'il quddiem "id-destinatarji"): Il-każ infetaħ abbażi ta' applikazzjoni għall-immunità minn UBS fis-17 ta' Diċembru 2010. Fl-20 ta' April 2011, il-Kummissjoni bagħtet talbiet għal informazzjoni lil numru ta' impriżi attivi fis-settur tal-YIRD. Fil-[...], Citigroup ressqet applikazzjoni għall-immunità u/jew għall-klemenza. Fil-[...], RP Martin applikat għal tnaqqis tal-multi. Fil-[...], RBS applikat għal tnaqqis tal-multi. Fid-29 ta' Ottubru 2013, il-Kummissjoni adottat dikjarazzjoni ta' oġġezzjonijiet bir-referenza C(2013)7395, indirizzata lil dawn l-impriżi. Fid-29 ta' Ottubru 2013, il-Kummissjoni bdiet proċedimenti skont l-Artikolu 11(6) tar-Regolament (KE) Nru 1/2003 kontra ICAP plc, ICAP Management Services LTD u ICAP New Zealand Limited. Fil-31 ta' Ottubru 2013, seħħet laqgħa għal saldu ma' ICAP. Fit-12 ta' Novembru 2013, ICAP infurmat lill-Kummissjoni li xtaqet twaqqaf id-diskussjonijiet dwar is-saldu. Fl-4 ta' Diċembru 2013, il-Kummissjoni adottat Deċiżjoni ta' projbizzjoni u ta' mmultar bir-referenza C(2013) 8602/7 ("id-Deċiżjoni tas-Saldu") indirizzata lill-impriżi identifikati fil-premessa(8). Fis-6 ta' Ġunju il-Kummissjoni adottat dikjarazzjoni ta' oġġezzjonijiet indirizzati lil ICAP plc, ICAP Management Services Ltd u ICAP New Zealand Limited, bir-referenza C(2014) 3768 final. ICAP tat il-fehmiet tagħha lill-Kummissjoni dwar l-oġġezzjonijiet mressqa kontriha bil-miktub fl-14 ta' Awwissu 2014, u bil-fomm waqt seduta li seħħet fit-12 ta' Settembru 2014. Il-Kumitat Konsultattiv fil-Qasam tal-Prattiki Restrittivi u Pożizzjonijiet Dominanti ħareġ opinjoni favorevoli fit-30 ta' Jannar 2015 u l-Kummissjoni adottat id-Deċiżjoni fl-4 ta' Frar 2015. Il-ksur ta' [nondestinatarju]/[nondestinatarju] fl-2007: [nondestinatarju]: mit-8 ta' Frar 2007 – sal-1 ta' Novembru 2007 [nondestinatarju]: mit-8 ta' Frar 2007 – sal-1 ta' Novembru 2007 ICAP: mill-14 ta' Awwissu 2007 – sal-1 ta' Novembru 2007 Il-ksur ta' [nondestinatarju]/[nondestinatarju] fl-2008: [nondestinatarju]: mis-7 ta' Mejju 2008 – sat-3 ta' Novembru 2008 [nondestinatarju]: mis-7 ta' Mejju 2008 – sat-3 ta' Novembru 2008 ICAP: mit-28 ta' Awwissu 2008 – sat-3 ta' Novembru 2008 Il-ksur ta' [nondestinatarju]/[nondestinatarju] fl-2008-2009: [nondestinatarju]: mit-18 ta' Settembru 2008 – sal-10 ta' Awwissu 2009 [nondestinatarju]: mit-18 ta' Settembru 2008 – sal-10 ta' Awwissu 2009 [nondestinatarju]: mid-29 ta' Ġunju 2009 – sal-10 ta' Awwissu 2009 ICAP: mit-22 ta' Mejju 2009 – sal-10 ta' Awwissu 2009 Il-ksur ta' [nondestinatarju]/[nondestinatarju] fl-2010: [nondestinatarju]: mit-3 ta' Marzu 2010 – sat-22 ta' Ġunju 2010 [nondestinatarju]: mit-3 ta' Marzu 2010 – sat-22 ta' Ġunju 2010 ICAP: mit-3 ta' Marzu 2010 – sat-22 ta' Ġunju 2010 Il-ksur ta' [nondestinatarju]/[nondestinatarju] fl-2010: [nondestinatarju]: mis-26 ta' Marzu 2010 – sat-18 ta' Ġunju 2010 [nondestinatarju]: mis-26 ta' Marzu 2010 – sat-18 ta' Ġunju 2010 ICAP: mis-7 ta' April 2010 – sas-7 ta' Ġunju 2010 Il-ksur ta' [nondestinatarju]/[nondestinatarju] fl-2010: [nondestinatarju]: mit-28 ta' April 2010 – sat-3 ta' Ġunju 2010 [nondestinatarju]: mit-28 ta' April 2010 – sat-3 ta' Ġunju 2010 ICAP: mit-28 ta' April 2010 – sat-2 ta' Ġunju 2010 Il-partijiet (banek) li wettqu il-ksur rispettiv involvew ruħhom fil-prattiki antikompetittivi li ġejjin: In-negozjanti tal-banek li jipparteċipaw fil-ksur rispettiv f'ċerti okkażjonijiet iddiskutew direttament (u fil-każ ta' [nondestinatarju] u [nondestinatarju] fil-ksur tal-2010 ta' [nondestinatarju]/[nondestinatarju] – indirettament – permezz tas-sensar ICAP) is-sottomissjonijiet tal-LIBOR tal-JPY għal ċerti maturitajiet ta' mill-inqas wieħed mill-banek rispettivi, bil-fehma li dan jista' jkun ta' benefiċċju għall-pożizzjonijiet ta' negozjar tal-YIRD ta' mill-inqas wieħed min-negozjanti involuti fil-komunikazzjoni. Għal dan l-għan, mill-anqas wieħed min-negozjanti avviċina, jew indika r-rieda li javviċina, lis-sottomettenti tal-LIBOR tal-JPY fil-bank rispettiv tiegħu biex jitlob sottomissjoni lill-BBA favur ċerta direzzjoni jew f'xi okkażjonijiet f'livell speċifiku. In-negozjanti tal-banek li jipparteċipaw fi ksur rispettiv ikkomunikaw u/jew irċevew mingħand xulxin (fil-każ ta' [nondestinatarju] u [nondestinatarju] fil-ksur tal-2010 ta' [nondestinatarju]/[nondestinatarju] – indirettament – permezz tas-sensar ICAP), f'ċerti okkażjonijiet, informazzjoni kummerċjalment sensittiva dwar il-pożizzjonijiet ta' negozjar jew is-sottomissjonijiet futuri tal-LIBOR tal-JPY ta' mill-inqas wieħed mill-banek rispettivi tagħhom. Fil-ksur tal-2010 ta' [nondestinatarju]/[nondestinatarju], din il-Komunikazzjoni u/jew il-wasla ta' informazzjoni kellha x'taqsam ukoll ma' ċerti sottomissjonijiet futuri tat-TIBOR tal-Euroyen ta' mill-inqas wieħed mill-banek rispettivi. [nondestinatarju] iffaċilita il-ksur tal-2008-2009 ta' [nondestinatarju]/[nondestinatarju] matul il-perijodu mid-29 ta' Ġunju 2009 sal-10 ta' Awwissu 2009, fejn fuq talba ta' [nondestinatarju], LIBOR tal-JPY wiegħed li, u xi drabi kkuntattja, numru ta' banek tal-panel tal-LIBOR tal-JPY li ma pparteċipawx fil-ksur, bl-għan li jinfluwenzaw is-sottomissjonijiet tal-LIBOR tal-JPY tagħhom. [nondestinatarju] ma kienx konxju minn din iċ-ċirkustanza. ICAP iffaċilitat il-ksur tal-2007 ta' [nondestinatarju]/[nondestinatarju] fil-perjodu mill-14 ta' Awwissu 2007 sal-1 ta' Novembru 2007, fejn fuq talba ta' [nondestinatarju], ICAP ippruvat tinfluwenza ċerti banek tal-panel tal-LIBOR tal-JPY li ma pparteċipawx fil-ksur sabiex jissottomettu rati tal-LIBOR tal-JPY skont it-talbiet ta' [nondestinatarju] billi (i) jikkomunikawlhom informazzjoni qarrieqa permezz tal-hekk imsejjaħ "Run Thrus" u/jew (ii) jikkuntatjawhom direttament. [nondestinatarju] ma kienx konxju minn din iċ-ċirkustanza. ICAP iffaċilitat il-ksur tal-2008 ta' [nondestinatarju]/[nondestinatarju] fil-perjodu mit-28 ta' Awwissu 2008 sat-3 ta' Novembru 2008, fejn fuq talba ta' [nondestinatarju], ICAP ippruvat tinfluwenza ċerti banek tal-panel tal-LIBOR tal-JPY li ma pparteċipawx fil-ksur sabiex jissottomettu rati tal-LIBOR tal-JPY skont it-talbiet ta' [nondestinatarju] billi (i) jikkomunikawlhom informazzjoni qarrieqa permezz tal-hekk imsejjaħ "Run Thrus" u/jew (ii) jikkuntatjawhom direttament. [nondestinatarju] ma kienx konxju minn din iċ-ċirkustanza. ICAP iffaċilitat il-ksur tal-2008-2009 ta' [nondestinatarju]/[nondestinatarju] fil-perjodu mit-22 ta' Mejju 2009 sal-10 ta' Awwissu 2009, fejn fuq talba ta' [nondestinatarju], ICAP ippruvat tinfluwenza ċerti banek tal-panel tal-LIBOR tal-JPY li ma pparteċipawx fil-ksur sabiex jissottomettu rati tal-LIBOR tal-JPY skont it-talbiet ta' [nondestinatarju] billi (i) jikkomunikawlhom informazzjoni qarrieqa permezz tal-hekk imsejjaħ "Run Thrus" u/jew (ii) jikkuntatjawhom direttament. [nondestinatarju] ma kienx konxju minn din iċ-ċirkustnza. ICAP iffaċilitat il-ksur tal-2010 ta' [nondestinatarju]/[nondestinatarju] fil-perjodu mit-3 ta' Marzu 2010 sat-22 ta' Ġunju 2010 billi serviet bħala mezz ta' komunikazzjoni bejn operatur tas-suq ta' [nondestinatarju] u operatur tas-suq ta' [nondestinatarju], biex b'hekk ippermettiet il-prattiki antikompetittivi ta' bejniethom. ICAP iffaċilitat il-ksur tal-2010 ta' [nondestinatarju]/[nondestinatarju] fil-perjodu mis-7 ta' April 2010 sas-7 ta' Ġunju 2010, fejn fuq talba ta' [nondestinatarju], ICAP ippruvat tinfluwenza ċerti banek tal-panel tal-LIBOR tal-JPY li ma pparteċipawx fil-ksur sabiex jissottomettu rati tal-LIBOR tal-JPY skont it-talbiet ta' [nondestinatarju] billi (i) jikkomunikawlhom informazzjoni qarrieqa permezz tal-hekk imsejjaħ "Run Thrus" u/jew (ii) jikkuntatjawhom direttament. [nondestinatarju] ma kienx konxju minn din iċ-ċirkustanza. L-ambitu ġeografiku ta' kull wieħed mis-sitt każijiet ta' ksur u għall-parteċipanti rispettivi kollha li fihom kien ikopri t-territorju kollu taż-ŻEE. Il-linji gwida dwar il-multi jipprovdu biss gwida limitata għal-kalkolu ta' multi li jistgħu jiġu imposti fuq faċilitaturi bħal ICAP, li ma kinitx direttament attiva fis-settur kopert mill-kartell, jiġifieri dak tad-derivattivi tar-rati tal-imgħax, f'dak li jirrigwarda l-ksur. B'riżultat ta' dan, l-ammont bażiku ta' ICAP għal kull ksur huwa determinat skont ir-rekwiżiti tar-Regolament (KE) Nru 1/2003, il-ġurisprudenza u l-paragrafu 37 tal-Linji Gwida tal-2006 dwar il-multi, li jirriflettu l-gravità, it-tul u n-natura tal-involviment tagħha, kif ukoll il-ħtieġa li jiġi żgurat li l-multi jkollhom effett suffiċjentement dissważiv. Meta tivvaluta il-gravità tal-ksur, il-Kummissjoni tqis il-fatt li kull ksur huwa, min-natura tiegħu stess, fost l-aktar restrizzjonijiet dannużi għall-kompetizzjonii, il-fatt li kull wieħed mill-ksur kien ikopri iż-ŻEE kollha u l-fatt li l-attivitajiet kollużivi kienu marbutin ma' punti ta' riferiment finanzjarji. Il-Kummissjoni, fil-kalkolu tal-multi li għandhom jingħataw lid-destinatarji ta' din id-deċiżjoni, tieħu ukoll inkonsiderazzjoni kemm ICAP damet tipparteċipa f'kull wieħed mis-sitt ksur. Rigward kull ksur, il-Kummisjoni tqis li ICAP ipparteċipat fil-ksur bħala faċilitatur, u dan ir-rwol mhuwiex tal-istess natura bħal dak tal-banek li jipparteċipaw fil-ksur rilevanti. Għaldaqstant, sabiex tiddetermina l-ammont bażiku ta' ICAP għal kull ksur, il-Kummissjoni tapplika fattur ta' tnaqqis adegwat. Rigward id-destinatarji ta' din id-Deċiżjoni, ma hemm l-ebda ċirkustanza aggravanti jew attenwanti marbuta ma' xi ksur. L-Artikolu 23(2) tar-Regolament (KE) Nru 1/2003 jistipula li l-multa imposta għal kull ksur ma għandhiex taqbeż l-10 % tal-fatturat totali ta' ICAP fis-sena ta' negozju li tiġi qabel id-deċiżjoni tal-Kummissjoni. F'dan il-każ, l-ebda waħda mill-multi ma taqbeż l-10 % tal-fatturat totali ta' ICAP fis-sena kummerċjali preċedenti għad-data ta' din id-Deċiżjoni. Il-multi li ġejjin huma imposti skont l-Artikolu 23(2) tar-Regolament (KE) Nru 1/2003: Din in-notifika tikkonċerna l-impriżi li ġejjin: Rothesay HoldCo UK Ltd (ir-Renju Unit). Cambourne Life Investment Pte Ltd ("Cambourne") u Massachusetts Mutual Life Insurance Company ("MassMutual") jakkwistaw fi ħdan it-tifsira tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' Rothesay HoldCo UK Ltd (ir-Renju Unit ("Rothesay"), fejn il-Blackstone Group LP ("Blackstone") diġà huwa azzjonist kontrollanti. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: L-istess konċentrazzjoni diġà kienet ġiet innotifikata lill-Kummissjoni fl-10 ta' Ottubru 2016, iżda n-notifika ġiet sussegwentement irtirata fid-29 ta' Novembru 2016. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bl-email lil COMP-MERGER-REGISTRY@ec.europa.eu jew bil-posta, bir-referenza M.8102 — Valeo/FTE Group, f'dan l-indirizz: Dan l-avviż jikkonċerna l-impriżi li ġejjin: Shell Midstream Partners (Shell Midstream, L-Istati Uniti tal-Amerika, USA), ikkontrollata minn Royal Dutch Shell plc (Shell, Ir-Renju Unit), Crestwood Permian Basin Holdings (USA) ikkontrollata minn First Reserve Management LP (First Reserve, Il-Gżejjer Cayman) u Crestwood Equity Partners LP (Crestwood, USA), Shell Midstream takkwista fi ħdan it-tifsira tal-Artikolu 3(1)(b) tar-Regolament dwar l-Għaqdiet il-kontroll konġunt ta' Crestwood Permian Basin. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Shell hija grupp globali ta' kumpaniji tal-enerġija u petrolkimiċi elenkati fil-Boroż ta' Londra, Amsterdam u New York; Crestwood Permian Basin Holdings hija impriża konġunta kkontrollata minn First Reserve u Crestwood, li bħalissa hija l-uniku proprjetarju ta' Crestwood Permian Basin; Crestwood Permian Basin ġiet iffurmata biex tibdni, tkun proprjetarja ta' u topera sistema ta' ġbir ta' gass naturali fil-Baċir Permjan, li jinsab fil-parti tal-punent tal-Istati Uniti. Din se tipprovdi servvizi ta' ġbir, deżidratazzjoni, kompressjoni u ġestjoni tal-likwidi. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Il-"Consorzio di Tutela del Pane di Matera IGP" huwa intitolat jippreżenta applikazzjoni għal emenda skont l-Artikolu 13(1) tad-Digriet Nru 12511 tal-Ministeru għall-Politika Agrikola, tal-Ikel u tal-Forestrija tal-14 ta' Ottubru 2013. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn [Imballaġġ; Korp ta' spezzjoni; Żona ġeografika] Emenda għal speċifikazzjoni tal-prodott ta' DOP jew IĠP reġistrata li ma għandhiex tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għal speċifikazzjoni tal-prodott ta' DOP jew IĠP irreġistrata li għaliha ma ġiex ippubblikat Dokument Uniku (jew l-ekwivalenti) li ma għandhiex tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Is-sentenza li ġejja fl-Artikolu 2 tal-ispeċifikazzjoni attwali: hija sostitwita bl-Artikolu 2 li ġej tal-ispeċifikazzjoni tal-prodott emendata: Huwa speċifikat li d-dqiq tal-qamħ durum u/jew is-semolina jistgħu jintużaw għall-produzzjoni tal-"Pane di Matera". Din l-ispeċifikazzjoni ttejjeb id-deskrizzjoni tal-materja prima użata għall-produzzjoni tal-"Pane di Matera". L-użu tas-semolina biex isir il-ħobż, hija prattika mifruxa għall-prodotti tal-furnar speċjalment fir-reġjuni tan-Nofsinhar tal-Italja, u anki fil-Provinċja ta' Matera. Għalhekk, wara talba mill-produtturi, huwa meqjus li m'hemm l-ebda raġuni għaliex ma għandux jiġi permess l-użu tas-semolina tal-qamħ durum għall-produzzjoni tal-IĠP "Pane di Matera". Barra minn hekk, il-parametri kimiċi tad-dqiq u tas-semolina ġew iddefiniti aħjar u aġġornati. Il-glutina ġiet sostitwita bil-valur tal-proteina li jibqa' 11 % u ġie indikat il-metodu ta' determinazzjoni. L-indiċi tal-isfar tnaqqas minn ≥ 21 għal ≥ 20 u l-metodu ta' determinazzjoni ġie speċifikat. Il-kontenut ta' umdità tnaqqas minn ≤ 15,5 % għal ≤ 14,5 % sabiex ikun hemm qamħ ippreservat aħjar ta' kwalità ogħla; L-irmied tnaqqas minn ≤ 2 % għal ≤ 1,35 % u l-metodu ta' determinazzjoni ġie speċifikat. Il-parametri kimiċi aġġornati tad-dqiq u tas-semolina proposti fl-emenda huma mfassla biex jadattaw l-ispeċifikazzjoni tal-prodott għall-karatteristiċi attwali tal-materja prima użata biex isir l-IĠP "Pane di Matera". It-tabelli li ġejjin: huma emendati kif ġej: L-emenda għat-tabella li tistabbilixxi l-kompożizzjoni tal-"Pane di Matera" kienet neċessarja minħabba l-varjazzjoni kontinwa fil-karatteristiċi tal-ingredjenti mhux imsajrin disponibbli fis-suq, kif huwa nnutat mill-furnara. Mingħajr preġudizzju għall-użu obbligatorju ta' mill-inqas 20 % ta' dqiq tal-qamħ durum jew ta' semolina minn landraces (tipi partikolari) lokali u varjetajiet, il-produtturi jingħataw l-għażla li jkollhom livelli ogħla ta' proteina, karboidrati, xaħam u rmied. Dan sabiex ikunu jistgħu jagħmlu użu minn varjetajiet ġodda ta' qamħ durum disponibbli fis-suq, kif ukoll sabiex ikollhom permess li jestendu l-għażliet għat-80 % li jkun fadal ta' dqiq u semolina użati għall-produzzjoni tal-"Pane di Matera". Id-definizzjoni tal-karatteristiċi sensorjali tal-IĠP "Pane di Matera" tirreferi għall-istandards li ġejjin: ISO 13299:2016; ISO 8589:2007; ISO 5492:2008; ISO/IEC 17025:2005." Il-firxa tal-valuri ddefiniti għad-deskritturi sensorjali tal-"Pane di Matera" ġiet estiża abbażi tal-esperjenza tal-produzzjoni li għandhom il-furnara. Għal aktar preċiżjoni, ġie meqjus li jkun xieraq li fl-ispeċifikazzjonijiet jiġu inklużi metodi uffiċjali għad-definizzjoni tal-profil sensorjali tal-"Pane di Matera". It-tabella li ġejja tħassret: "Volum speċifiku ta' ħobżiet u rata li biha l-parti ratba ta' ġewwa jew il-frak tal-'Pane di Matera' jibbiesu fuq perjodu ta' sebat ijiem. Minbarra t-tnaqqis tal-piż tal-analiżi u l-ispejjeż finanzjarji sussegwenti għall-produtturi, it-tneħħija tat-tabella kienet meħtieġa minħabba l-emendi proposti, u b'mod speċjali minħabba dik taż-żieda tad-daqsijiet. Il-valuri murija fit-tabella ma jiħdux inkunsiderazzjoni l-emendi u għalhekk mhumiex eżatti. Għal dawn ir-raġunijiet, huwa meqjus xieraq li titneħħa t-tabella, fejn il-produtturi jitħallew jiddefinixxu ż-żmien tal-ħżin tal-"Pane di Matera" fir-rigward tad-daqs tiegħu, skont in-numru ta' jiem stipulati fl-Artikolu 6 tal-ispeċifikazzjoni. Id-deskrizzjoni tal-"Pane di Matera" meta joħroġ għall-konsum ġiet emendata. Il-paragrafu li ġej tal-Artikolu 7 tal-ispeċifikazzjoni u l-punt korrispondenti 3.2 tad-dokument uniku: "Meta jinħareġ għall-konsum, il-'Pane di Matera' għandu jkollu l-karatteristiċi li ġejjin: Forma ta' kon jew 'tawwalija'; Ħobżiet ta' bejn 1 g u 2 kg; Qoxra ħoxna mill-inqas 3 mm; Frak isfar ċar b'toqob karatteristiċi; Umdità ta' mhux aktar minn 33 %" huwa emendat kif ġej: "Meta jinħareġ għall-konsum, il-'Pane di Matera' għandu jkollu l-karatteristiċi li ġejjin: Forma ta' kon jew "tawwalija"; Ħobżiet ta' bejn 500 g u 10 kg; Qoxra ħoxna mill-inqas 3 mm; Frak isfar ċar b'toqob karatteristiċi; L-inizjali "MT", stampati b'ittri kapitali, immarkati b'għafsa fin-naħa ta' fuq tal-ħobża qabel il-ħami." Il-parametri ta' umdità huma dawk stabbiliti fil-leġiżlazzjoni rilevanti. B'mod speċifiku, il-firxa tad-daqsijiet tal-ħobż żdiedet, minn 1–2 kg għal 500 g–10 kg, biex jintlaħqu l-ħtiġijiet ġodda tal-konsumaturi u l-caterers. Din l-emenda hija maħsuba biex tissodisfa kemm id-domandi ta' unitajiet domestiċi żgħar li jirrikjedu ħobżiet żgħar biex tiġi evitata l-ħela, kif ukoll id-domandi tas-settur tal-catering li jirrikjedi ħobżiet kbar li jżommu għal aktar żmien u li huma aħjar għat-tqattigħ. Il-parametru li jispeċifika l-kontenut ta' umdità ta' mhux aktar minn 33 % tħassar u saret referenza għal-leġiżlazzjoni rilevanti (l-Artikolu 16 tal-Liġi Nru 580 tal-4 ta' Lulju 1967). Barra minn hekk, sabiex il-ħobżiet jingħarfu faċilment, mal-karatteristiċi tal-prodott żdied ir-rekwiżit li jkollhom l-inizjali tat-trademark "MT". L-inizjali "MT" jiġu mmarkati b'għafsa fl-għaġina fuq in-naħa ta' fuq tal-ħobża qabel il-ħami. Preparazzjoni tal-ħmira prima Sabiex jiġi permess l-użu ta' kontenituri oħrajn għal-levitazzjoni tal-għaġina li huma aktar kompatibbli mar-regoli tal-iġjene, it-terminu "ċilindru tal-ġuta twil u dejjaq" ġie sostitwit minn "kontenitur tal-ikel gradwat". L-ammont ta' ilma użat fit-taħlita żdied minn 40 għal 50 % tal-piż tal-għaġina b'riżultat tat-tnaqqis fil-kontenut tal-umdità tad-dqiq tal-qamħ durum u/jew semolina. Il-paragrafu li ġej tħassar u ġie sostitwit b'deskrizzjoni miktuba b'mod aktar ċar li hija aktar faċli biex il-produtturi jsegwuha: "Il-ħmira prima tista' tintuża sa tliet darbiet. Dan jinvolvi l-użu ta' parti mill-għaġina oriġinali, li qabel tkun tħalliet togħla, flimkien ma' għaġina oħra ta' dqiq u ilma, u mbagħad din it-taħlita titħalla togħla għal-lott li jmiss ta' ħobż li jrid jiġi moħmi. Il-kwantitajiet ta' ħmira prima u dqiq, bħala perċentwali tal-għaġina, huma bejn 7–8 % u 45-47 % rispettivament. Bil-ħmira prima li tintuża tliet darbiet tiżdied l-għaġina li tkun qed tiffermenta billi jiżdied l-ilma u d-dqiq tal-qamħ durum b'rata ta' 15–25 % tal-kwantità tad-dqiq tal-qamħ durum li se jintuża fit-taħlita. Fi tmiem il-levitazzjoni, porzjon mill-għaġina (1,2–1,8 % skont it-temperatura tal-ambjent) tiġi miżmuma f'temperatura ta' 3–5 % għal-lott li jmiss." "L-ammont ta' ħmira prima prodotta għall-użu fil-proċess biex isir il-ħobż jinkiseb billi jiżdied l-ilma u d-dqiq ma' parti mill-ħmira prima oriġinali; dan jista' jiġi ripetut sa tliet darbiet qabel ma l-ħmira prima tiġi inkorporata fl-għaġina tal-ħobż. Porzjon tal-ħmira prima prodotta jiġi miżmum fil-friġġ, f'temperatura pożittiva, biex tintuża fil-ħami tal-jum ta' wara." Ingredjenti għall-proċess tal-produzzjoni L-ammont minimu ta' melħ li għandu jintuża fil-proċess tal-produzzjoni tnaqqas minn 2,5 għal 2 kg, fid-dawl tal-bidla fil-parir dwar id-dieta. Tqis rakkomandabbli li titħassar ir-referenza għall-użu taċ-ċraret tal-qoton jew tas-suf biex jgħattu l-għaġina. Din l-emenda hija meħtieġa sabiex tippermetti lill-produtturi jużaw ċraret li huma magħmula wkoll minn materjali oħrajn li huma aktar versatili u aktar xierqa mill-perpsettiva tal-iġjene jew tas-saħħa. "L-għaġina għandha mbagħad titħalla togħla fl-iskutella għal 25–35 minuta, mgħottija bi ċraret tal-qoton jew tas-suf." ġiet emendata kif ġej: "L-għaġina għandha mbagħad titħalla togħla fl-iskutella għal 25–35 minuta". Il-firxa tal-piż tal-ħobżiet żdiedet biex tissodisfa l-ħtiġijiet kemm tal-familji li jippreferu ħobżiet iżgħar kif ukoll tal-industrija tal-catering li tippreferi ħobżiet akbar. "Din imbagħad tiġi separata f'porzjonijiet ta' 1,2 kg jew 2,4 kg, bejn wieħed u ieħor fil-forma tal-prodott finali, biex jiġu prodotti ħobżiet li jiżnu 1 kg u 2 kg rispettivament, b'firxa ta' varjazzjoni ta' 10 %." ġiet emendata kif ġej: "Din imbagħad tiġi separata f'porzjonijiet ta' bejn 0,6 kg u massimu ta' 12 kg, bejn wieħed u ieħor fil-forma tal-prodott finali, biex jiġu prodotti ħobżiet li jiżnu bejn 0,5 kg u massimu ta' 10 kg rispettivament, b'firxa ta' varjazzjoni ta' 10 %." Tqis rakkomandabbli li s-sentenza li ġejja terġa' tinkiteb biex jiġi permess l-użu ta' għodod u materjali oħra (kontenituri u ċraret) fil-proċess ta' produzzjoni li l-prodotturi jistgħu jippreferu minn twavel tal-injam, kemm għal raġunijiet ta' konformità mal-istandards tal-iġjene kif ukoll għal raġunijiet tekniċi. Mhumiex permessi l-kontenituri magħmulin mill-injam jew mill-azzar inossidabbli jew iċ-ċraret ta' kwalunke materjal adattat għall-użu tal-ikel. "Il-ħobżiet, li huma ffurmati bl-idejn, jitħallew imbagħad mgħottija b'ċarruta tal-qoton, fuq twavel tal-injam għal 25-35 minuta" ġiet għalhekk emendata kif ġej: "Il-ħobżiet, li huma ffurmati bl-idejn, jitħallew imbagħad għal 25–35 minuta f'kontenituri tal-injam jew tal-azzar inossidabbli adattati. Il-kontenitur tal-levitazzjoni u l-ħobżiet jiġu mgħottija biċ-ċraret". Sabiex il-prodott jingħaraf aktar, l-istadju tal-immarkar tal-ħobżiet bl-inizjali "MT" ġie inkluż fl-ispeċifikazzjoni tal-prodott bis-sentenza li ġejja: "Il-ħobżiet jiġu mbagħad iffurmati bl-idejn fil-forma karatteristika tal-"Pane di Matera" u l-inizjali 'MT', stampati b'ittri kapitali, jiġu mmarkati b'għafsa fl-għaġina fuq in-naħa ta' fuq; dawn imbagħad jinħmew fi fran li jaħdmu bl-injam jew fi fran imsaħħna b'mod indirett." Is-sentenza li ġejja tħassret: "Wara perjodu ta' levitazzjoni finali ta' 30 minuta, il-ħobżiet jinħmew f'forn li jaħdem bl-injam jew bil-gass", peress li mhijiex daqshekk ċara. Is-sentenza fil-fatt tirreferi għall-istadju qabel l-immarkar. Wara li jiġu ffurmati, il-ħobżiet ma jkunu soġġetti għall-ebda stadju ulterjuri ta' levitazzjoni. L-istadju ta' wara l-immarkar huwa l-ħami. Sabiex jiġu estiżi t-tipi ta' fran li jistgħu jintużaw biex jiġi moħmi l-ħobż, ir-referenza għal "fran tal-gass" ġiet sostitwita minn "fran li jsaħħnu b'mod indirett". Dan ifisser li l-produtturi jistgħu jużaw kemm il-fran tal-gass kif ukoll tipi oħrajn ta' fran. Barra minn hekk, il-ħinijiet tal-ħami ġew riveduti biex jiġu meqjusa d-daqsijiet differenti tal-ħobż. "Fil-każ ta' fran li jaħdmu bl-injam, wara siegħa u nofs ta' tisjir, il-bieb jinfetaħ għal perjodu ta' 10–30 minuta biex il-fwar jitħalla joħroġ; dan imbagħad jerġa' jingħalaq u l-ħami jkompli għal nofs siegħa oħra. Fil-każ tal-fran li jaħdmu bil-gass, min-naħa l-oħra, il-ventijiet jinfetħu wara siegħa biex il-fwar jitħalla joħroġ. Il-forn jerġa' jingħalaq għal nofs siegħa oħra bil-valvijiet mifutħa" huwa emendat kif ġej: "Il-ħin tal-ħami jvarja skont id-daqs tal-ħobża u t-tip ta' forn, minn minimu ta' siegħa għall-ħobżiet ta' 500 g għal massimu ta' 4 sigħat u 30 minuta għall-ħobżiet ta' 10 kg. Irrispettivament mit-tip ta' ħobża użata, iċ-ċmieni jew il-bieb tal-forn għandhom ikunu miftuħin fl-aħħar 15–30 minuta ta' tisjir biex il-fwar prodott ikun jista' joħroġ". Ir-referenza għall-pori tal-frak li għandhom dijametru ta' "minn 2–3 mm sa massimu ta' 60 mm" tħassret. Din l-informazzjoni hija totalment irrilevanti peress li d-daqs tal-bżieżaq tal-arja maħluqa waqt li jogħla l-ħobż ivarja. Għalhekk, is-sentenza: "Il-karatteristiċi tal-ħobż miksuba b'dan il-mod, bis-saħħa tal-ingredjenti użati u n-natura speċifika tal-proċess tal-produzzjoni, huma l-kulur isfar tiegħu, il-porożità tipika u irregolari ħafna tiegħu (bil-pori ġewwa l-ħobż b'dijametru li jvarja minn 2–3 mm sa massimu ta' 60 mm) u t-togħma u l-aroma distintivi ħafna tiegħu." ġiet emendata kif ġej: "Il-karatteristiċi tal-ħobż miksuba b'dan il-mod, bis-saħħa tal-ingredjenti użati u n-natura speċifika tal-proċess tal-produzzjoni, huma l-kulur isfar tiegħu, il-porożità tipika u irregolari ħafna tiegħu (bil-pori ġewwa l-ħobż li jvarjaw fid-dijametru) u t-togħma u l-aroma distintivi ħafna tiegħu." Iż-żmien tal-ħżin tal-ħobż ġie adattat għad-daqsijiet il-ġodda tal-ħobż introdotti. B'mod speċifiku, is-sentenza: "Iż-żmien tal-ħżin tal-ħobż miksub b'dan il-mod jista' jkun sa 7 ijiem għall-ħobżiet ta' 1 kg u sa 9 ijiem għall-ħobżiet ta' 2 kg." ġiet emendata kif ġej: "Iż-żmien tal-ħżin tal-ħobż miksub b'dan il-mod jista' jkun sa 7 ijiem għall-ħobżiet ta' 1 kg u sa 14 ijiem għall-ħobżiet ta' 10 kg." Iż-żmien tal-ħżin tad-daqsijiet tal-ħobż intermedji huwa stabbilit mill-furnar li jirrispetta l-perjodi msemmijin hawn fuq. Sabiex jiġi permess l-użu ta' materjali differenti għall-ippakkjar, ir-referenza għall-ħobż li qed jiġi "ppakkjat jew fi plastik mikroperforat, parzjalment ikkulurit u parzjalment trasparenti biex tiġi ffaċilitata l-viżibilità tal-prodott, jew inkella f'karti ta' aktar minn saff wieħed li jkollhom tieqa fihom." huwa emendat kif ġej: "Il-prodott għandu jiġi ppakkjat bl-użu ta' rita tal-plastik mikroperforata adatta għall-ikel jew b'baskett tal-karti adatt għall-ikel." Id-dettalji rigward il-karatteristiċi tal-plastik mikroperforat tħassru biex il-prodotturi jkunu jistgħu jkollhom aktar flessibilità rigward il-preżentazzjoni tal-prodott ippakkjat. Aġġornament tal-informazzjoni dwar il-korp ta' spezzjoni. Il-kliem "pane cotto in forno a legna" (ħobż moħmi f'forn jaħdem bl-injam) diġà ġie permess mill-ispeċifikazzjoni tal-prodott iżda s-sentenza li ġejja ġiet miżjuda biex jiġi rregolat l-użu tiegħu: "Il-kliem 'pane cotto in forno a legna' (ħobż moħmi f'forn jaħdem bl-injam) jista' jidher viċin il-logo tal-prodott u għandu jintgħaraf b'mod ċar mill-indikazzjoni ġeografika protetta 'Pane di Matera'". Ġie speċifikat li għall-prodotti maħsubin għas-swieq internazzjonali, il-kliem 'indicazione geografica protetta' (indikazzjoni ġeografika protetta) jista' jintuża fil-lingwa tal-pajjiż ikkonċernat. Il-frażi mdaħħla hi kif ġej: "Għall-prodotti maħsubin għas-swieq internazzjonali, il-kliem 'indikazzjoni ġeografika protetta' jista' jintuża fil-lingwa tal-pajjiż ikkonċernat." L-Artikolu 3 tal-ispeċifikazzjoni tal-prodott ġie emendat biex jinġieb f'konformità mar-Regolament (UE) Nru 1151/2012; it-tieni paragrafu li fih referenzi għall-ippakkjar u t-tikkettar tmexxa għall-Artikolu 6 tal-ispeċifikazzjoni tal-prodott. Fir-rigward taż-żona tal-produzzjoni ġeografika tal-"Pane di Matera", ma saret l-ebda bidla għall-verżjoni tal-ispeċifikazzjoni attwalment fis-seħħ. Klassi 2.3: Ħobż, għaġina, kejkijiet, oġġetti tal-ħelu, gallettini u oġġetti oħrajn tal-furnar Il-"Pane di Matera" jinkiseb billi jintuża biss dqiq tal-qamħ durum jew semolina, li l-kwantitajiet tagħhom għandhom ikunu f'konformità mal-parametri li ġejjin: Il-karatteristiċi tal-'Pane di Matera' huma l-kulur isfar tiegħu, il-porożità tipika u irregolari ħafna tiegħu (bil-pori ġewwa l-ħobż li jvarjaw fid-dijametru) u t-togħma u r-riħa distintivi ħafna tiegħu. Meta jinħareġ għall-konsum, il-"Pane di Matera" għandu jkollu l-karatteristiċi li ġejjin: Forma ta' kon jew "tawwalija"; Ħobżiet ta' bejn 500 g u 10 kg; Qoxra ħoxna mill-inqas 3 mm; Frak isfar ċar b'toqob karatteristiċi; L-inizjali "MT", stampati b'ittri kapitali, immarkati b'għafsa fin-naħa ta' fuq tal-ħobża qabel il-ħami. Il-parametri ta' umdità huma dawk stabbiliti fil-leġiżlazzjoni rilevanti. Id-definizzjoni tal-karatteristiċi sensorjali tal-IĠP "Pane di Matera" tirreferi għall-istandards li ġejjin: ISO 13299:2016; ISO 8589:2007; ISO 5492:2008; ISO/IEC 17025:2005. Mill-inqas 20 % tad-dqiq u/jew is-semolina użati għall-produzzjoni tal-"Pane di Matera" għandhom jiġu minn landraces (tipi partikolari) lokali u varjetajiet qodma bħal Cappelli, Duro Lucano, Capeiti u Appulo, mkabbra fil-Provinċja ta' Matera. Id-dqiq prodott minn organiżmi ġenetikament modifikati ma jistax jintuża. L-ingredjenti huma kif ġej: L-istadji kollha fil-produzzjoni tal-"Pane di Matera" iseħħu fil-Provinċja ta' Matera. Il-prodott għandu jiġi ppakkjat bl-użu ta' rita tal-plastik mikroperforata adatta għall-ikel jew b'baskett tal-karti adatt għall-ikel. L-ippakkjar għandu rwol kruċjali sabiex jiżgura li l-karatteristiċi u n-natura tipika tal-"Pane di Matera" jibqgħu intatti u kostanti u dan għandu jitwettaq fiż-żona ġeografika definita. L-iskop ta' dan huwa biex jiġi evitat, f'konformità mat-tradizzjoni, kwalunkwe dewmien bejn it-tħejjija u l-ippakkjar biex jiġu ppriżervati l-karatteristiċi speċjali kollha tal-ħobż, u biex jiġi żgurat il-kontroll dirett u immedjat fuq il-proċess tal-ippakkjar, li ma għandu bl-ebda mod imur kontra t-tħejjija tal-prodott jew jibdel il-karatteristiċi speċjali jew il-kwalità tiegħu. Jekk il-prodott ma jiġix ippakkjat immedjatament ifisser li l-perjodu ta' konservazzjoni ta' mill-inqas ġimgħa, li huwa karatteristika speċifika tal-ħobż, ma jkunx jista' jiġi ggarantit aktar. It-tikketti li għandhom jitwaħħlu mal-ippakkjar għandu jkun fihom il-kliem "Indicazione Geografica Protetta" (Indikazzjoni Ġeografika Protetta) u "Pane di Matera", flimkien mas-simbolu tal-UE u l-logo tal-prodott, li għandu jintuża biss flimkien mal-IĠP. Il-logo tal-prodott huwa muri hawn taħt. Kemm-il darba l-prodott ikun ġie moħmi f'forn jaħdem bl-injam, il-kliem "pane cotto in forno a legna" (ħobż moħmi f'forn jaħdem bl-injam) jista' jiżdied mal-Indikazzjoni Ġeografika Protetta "Pane di Matera". Il-kliem "pane cotto in forno a legna" (ħobż moħmi f'forn jaħdem bl-injam) jista' jidher viċin il-logo tal-prodott u għandu jintgħaraf b'mod ċar mill-indikazzjoni ġeografika protetta "Pane di Matera". Iż-żona tal-produzzjoni tal-"Pane di Matera" tkopri l-Provinċja sħiħa ta' Matera. Ir-reputazzjoni li jgawdi minnha l-IĠP "Pane di Matera" hija marbuta mal-kombinazzjoni ta' fatturi ambjentali u ta' produzzjoni fiż-żona tal-produzzjoni. Bis-saħħa tal-isforz u tal-kreattività tal-bnedmin li, fil-kuntest ta' tradizzjoni stabbilità sew, għamluha possibbli li l-fatturi ambjentali jiġu kkombinati mal-ħtiġijiet kulturali u tal-istil tal-ħajja, "Pane di Matera" huwa prodott tipiku ta' żona ġeografika definita sew u l-espressjoni awtentika tal-ħajja rurali ta' Matera, kif ukoll riżorsa ekonomika ewlenija. Iż-żona tal-produzzjoni tal-"Pane di Matera" għandha impatt ewlieni fuq il-karatteristiċi u l-ispeċifiċitajiet tiegħu peress li din tinfluwenza l-kompożizzjoni kwalitattiva tal-ħmira naturali użata biex jiġi prodott il-ħobż, l-adegwatezza biex isir il-ħobż tad-dqiq miksub mill-qamħ imkabbar fl-għoljiet ta' Matera, bis-saħħa tal-ħamrija (art mimlija tafal) u l-kundizzjonijiet tal-klima (preċipitazzjoni annwali medja ta' 350 mm u temperatura medja ta' bejn 5,7 u 24,1 °C) u l-produzzjoni tal-injam użat fil-fran tradizzjonali li jaħdmu bl-injam li jeżaltaw l-aroma karatteristika tal-prodott, u l-użu tradizzjonali tal-frott biex tiġi ppeparata l-ħmira prima. Minbarra li huwa simbolu tat-tradizzjoni tal-bdiewa raħħala ta' Matera, il-"Pane di Matera" huwa magħruf u apprezzat mill-konsumaturi għaż-żmien tal-ħżin twil tiegħu. Il-prova tal-oriġini u l-karatteristiċi speċjali tal-"Pane di Matera" jistgħu jinstabu fir-referenzi storiċi li juru tradizzjoni twila tal-produzzjoni ta' dan il-ħobż li tmur lura għar-Renju ta' Napli u anke qablu. Sa mill-1857, Matera diġà kellha erba' "maestri di centimoli" (persuni li jaħdmu fl-imtieħen), li jfisser li kellha erba' mtieħen. F'kull razzett, f'kull dar, kien hemm mehrież imħaffer fil-blat li jservi bħala mitħna biex jinħadem il-qamħ tal-familja. L-ewwel mitħna industrijali daħlet fix-xena fl-1884, fejn kienet tħaddem madwar 50 persuna u kellha sirena li tindika l-bidu u t-tmiem ta' jum ta' ħidma. F'dak iż-żmien, kull familja jew grupp ta' familji ried ikollhom il-forn tagħhom stess. Wara mbagħad ġew il-fran pubbliċi, fejn il-ħobż magħmul id-dar tal-familja kien jintbagħat hemm għall-ħami. Kull forn tal-ħami kien imħaffer fil-blat u kien issiġillat ermetikament. L-injam użat bħala fjuwil kien jikkonsisti primarjament minn makkja Mediterranja, li kienet tipproduċi aroma partikolari. Wara li kienu jħallu l-ħobż tagħhom hemm, in-nisa kienu jmorru lura d-dar u l-furnar kien jissiġilla ermetikament il-bieb tal-forn. Wara madwar tliet sigħat il-bieba tal-forn kienet titneħħa u kienu jinħarġu ħobżiet tawwalin u tondi, li issa kien ikollhom kulur dehbi u b'aroma partikolari. In-nisa kienu jidentifikaw il-ħobż tagħhom billi kienu jagħmlu l-inizjali tal-kap tal-familja fl-għaġina minn qabel. Fl-1857 Pietro Antonio Ridola għadd ħdax-il forn; mill-1959 sal-1965 kien hemm madwar ħmistax. L-abitanti ta' Matera ma abbandunawx it-tradizzjoni li jagħmlu l-ħobż anki meta l-kundizzjonijiet tal-għajxien tjiebu b'mod sostanzjali madwar l-1969–70 u ikel ieħor sar dominanti. B'hekk it-tradizzjoni, il-kultura u l-kwalità rebħu. (it-tieni subparagrafu tal-Artikolu 6(1) ta' dan ir-Regolament) It-test konsolidat tal-ispeċifikazzjoni tal-prodott jista' jiġi kkonsultat fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (www.politicheagricole.it) u jikklikkja fuq il-kliem "Prodotti DOP e IGP" (fin-naħa ta' fuq tal-lemin tal-iskrin), u wara jikklikkja fuq il-kliem "Prodotti DOP, IGP e STG" (fin-naħa tax-xellug tal-iskrin) u finalment fuq "Disciplinari di Produzione all'esame dell'UE". L-Associazione Produttori Marroni della Marca Trevigiana hija intitolata biex tippreżenta applikazzjoni għal emenda skont l-Artikolu 13(1) tad-Digriet tal-Ministeru għall-Politika tal-Agrikoltura, Alimentari u Forestali Nru 12511 tal-14 ta' Ottubru 2013. Deskrizzjoni tal-prodott Prova tal-oriġini Metodu ta' produzzjoni Oħrajn [Ippakkjar] Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-dokument uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-dokument uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha dokument uniku (jew l-ekwivalenti) ma ġiex ippubblikat. Emenda fl-ispeċifikazzjoni tal-prodott tal-STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Iż-żewġ paragrafi li ġejjin tal-Artikolu 2 tal-ispeċifikazzjoni tal-prodott "Il-frotta: għamla ovojdali b'quċċata ftit li xejn ħierġa 'l barra, b'wiċċ tal-ġenb fil-biċċa l-kbira ċatt u l-wiċċ l-ieħor f'għamla nettament konvessa; l-għadd ta'frott kull kg huwa ta' 90 jew anqas." [...] "L-IĠP jista' jinkiseb minn dak il-frott li jagħmel parti mill-kategorija Extra (dijametru tal-frotta iktar minn 3 cm; mhux iktar minn 4 % fil-piż tal-frotta b'endokarpu milqut mill-insetti; mhux iktar ta' 3 % tal-piż tal-frott jippreżenta xquq fil-perikarpu) u mill-Kategorija I (dijametru tal-frotta bejn it-2,8 u t-3 cm; mhux iktar minn 6 % tal-piż tal-frotta b'endokarpu milqut mill-insetti; mhux aktar minn 5 % tal-piż tal-frott jippreżenta xquq fil-perikarpu)." u l-punt 3.2. tad-Dokument Uniku "Il-frotta: għamla ovojdali b'quċċata ftit li xejn ħierġa 'l barra, b'wiċċ tal-ġenb fil-biċċa l-kbira ċatt u l-wiċċ l-ieħor f'għamla nettament konvessa; l-għadd ta'frott kull kg huwa ta' 90 jew anqas." [...] "L-IĠP jista' jinkiseb minn dak il-frott li jagħmel parti mill-kategorija Extra (dijametru tal-frotta iktar minn 3 cm; mhux iktar minn 4 % fil-piż tal-frotta b'endokarpu milqut mill-insetti; mhux iktar ta' 3 % tal-piż tal-frott jippreżenta xquq fil-perikarpu) u mill-Kategorija I (dijametru tal-frotta bejn it-2,8 u t-3 cm; mhux iktar minn 6 % tal-piż tal-frotta b'endokarpu milqut mill-insetti; mhux aktar minn 5 % tal-piż tal-frott jippreżenta xquq fil-perikarpu)." huma emendati kif ġej: Il-frotta: "Għamla ġeneralment ovojdi b'quċċata ftit li xejn ħierġa 'l barra, b'wiċċ tal-ġenb fil-biċċa l-kbira ċatt u l-wiċċ l-ieħor f'għamla nettament konvessa. L-għadd ta'frott kull kg huwa ta' 120 jew inqas." [...] "L-IĠP tista' tinkiseb minn dak il-frott li jagħmel parti mill-kategorija Extra (daqs tal-frotta iktar minn 3 cm; mhux iktar minn 4 % fil-piż tal-frotta b'endokarpu milqut mill-insetti; mhux iktar minn 3 % tal-piż tal-frotta bi ħsara fil-perikarpu), mill-Kategorija I (daqs tal-frotta bejn it-2,8 u t-3 cm; mhux iktar minn 6 % tal-piż tal-frotta b'endokarpu milqut mill-insetti; mhux aktar minn 5 % tal-piż tal-frotta bi ħsara fil-perikarpu), u mill-Kategorija II (daqs tal-frotta bejn it-2,6 u t-2,8 cm; mhux iktar minn 6 % tal-piż tal-frotta b'endokarpu milqut mill-insetti; mhux aktar minn 5 % tal-piż tal-frotta bi ħsara fil-perikarpu)." Raġunijiet: l-emendi fil-punti 1 u 2 huma riżultat tal-frott li ċkien, li jfisser li hemm żieda fl-għadd ta' dan il-frott f'kg tal-prodott. Għaldaqstant, minħabba li fl-aħħar snin is-sjuf kienu xotti ħafna u wasslu għall-produzzjoni ta' frott iċken, kien hemm il-ħtieġa li jiġi kkummerċjalizzat bħala IĠP, il-qastan b'iċken daqsijiet. Minħabba li l-karatteristiċi l-oħra stabbiliti fl-Artikolu 2 u fil-Punt 3.2 tad-Dokument Uniku mhumiex milquta mill-għamla jew mid-daqs tal-frotta, il-karatteristiċi tal-kwalità tagħha mhumiex se jinbidlu. Għaldaqstant, l-emenda tista' titqies li tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. L-Artikolu 8 tal-ispeċifikazzjoni tal-prodott – Il-Punti 3.6. u 3.7. tad-Dokument Uniku "Il-prodott għandu jiġi ppakkjat f'boroż tax-xibka għall-ikel magħluqa mit-truf tan-naħa ta' fuq b'sistema ta' kolla bis-sħana u permezz ta' għeluq bil-ħjata." Huwa emendat kif ġej: "Il-prodott għandu jiġi ppakkjat f'boroż tax-xibka maħsuba għall-użu tal-ikel jew f'kontejners adattati għall-ikel ta' daqsijiet u materjali differenti. It-tipi kollha ta' ppakkjar huma siġillati b'tali mod li l-frott ma jkunx jista' jitneħħa sakemm ma jitneħħiex is-siġill". "Il-pakketti huma ta' 1, 2, 3 (kolla bis-sħana), 5 u 10 Kg (bil-ħjata)." Huwa emendat kif ġej: "Il-pakketti jistgħu jkunu ta' 0,5, 1, 2, 3, 5 u 10 u 25 Kg." Raġunijiet: L-emendi 3 u 4 huma meħtieġa sabiex ma jiġix illimitat it-tip ta' ppakkjar, minħabba li d-disponibbiltà tal-materjal tal-ippakkjar jista' jvarja (is-sistemi tal-issiġillar bis-sħana ma għadhomx jeżistu fis-suq Taljan) u fil-futur, it-tipi l-oħrajn tal-materjal tal-ippakkjar jistgħu jitqiesu bħala għażla, pereżempju, materjal li huwa iktar ekoloġiku. Peress li l-emenda tolqot biss l-ippakkjar u l-piż tal-prodott, jitqies li tista' tiġi kklassifikata bħala "minuri" skont il-punti (a) sa (e) tal-Artikolu 53(2) tar-Regolament (UE) Nru 1151/2012. Il-punt: Il-kategorija kummerċjali ta' appartenenza "Extra" jew "I";" Huwa emendat kif ġej: Il-kategorija kummerċjali ta' appartenenza "Extra", jew "I, II";" Iddaħħlet il-kategorija II. Peress li l-emenda hija mfassla biex tiżgura l-konsistenza mal-emendi fil-punti 1 u 2, u tolqot biss l-ippakkjar tal-prodott, jitqies li tista' tiġi kklassifikata bħala "minuri" skont il-punti (a) sa (e) tal-Artikolu 53(2) tar-Regolament (UE) Nru 1151/2012. Klassi 1.6: Frott u ħaxix u ċereali, friski jew ipproċessati L-IĠP jista' jinkiseb minn dak il-frott li jagħmel parti mill-kategorija Extra (daqs tal-frotta iktar minn 3 cm; mhux iktar minn 4 % fil-piż tal-frotta b'endokarpu milqut mill-insetti; mhux iktar minn 3 % tal-piż tal-frotta bi ħsara fil-perikarpu), mill-Kategorija I (daqs tal-frotta bejn it-2,8 u t-3 cm; mhux iktar minn 6 % tal-piż tal-frotta b'endokarpu milqut mill-insetti; mhux aktar minn 5 % tal-piż tal-frotta bi ħsara fil-perikarpu), u mill-Kategorija II (daqs tal-frotta bejn it-2,6 u t-2,8 cm; mhux iktar minn 6 % tal-piż tal-frotta b'endokarpu milqut mill-insetti; mhux aktar minn 5 % tal-piż tal-frotta bi ħsara fil-perikarpu). Il-prodott għandu jiġi ppakkjat f'boroż tax-xibka maħsuba għall-użu tal-ikel jew f'kontejners adattati għall-ikel ta' daqsijiet u materjali differenti. It-tipi kollha ta' ppakkjar huma siġillati b'tali mod li l-frott ma jkunx jista' jitneħħa sakemm ma jitneħħiex is-siġill. Il-pakketti jistgħu jkunu ta' 0,5, 1, 2, 3, 5 u 10 u 25 kg. It-tqegħid fis-suq għal konsum ma jistax iseħħ qabel il-15 ta' Settembru ta' kull sena. Il-pakketti għandhom juru b'mod obbligatorju fuq it-tikketta, minbarra s-simbolu grafiku komunitarju u l-ismijiet relativi u l-informazzjoni korrispondenti mar-rekwiżiti tal-liġi, l-indikazzjonijiet addizzjonali li ġejjin: "Marroni del Monfenera" segwita mill-akronimu IGP f'daqs superjuri mill-indikazzjonjiet l-oħra kollha li jinsabu fuq it-tikketta, bħall-isem, l-isem tal-kumpanija u l-indirizz tal-kumpanija tal-ippakkjar, il-kategorija kummerċjali ta' appartenenza (Extra, jew I, II) u l-piż gross kif mibjugħ. Il-logo huwa magħmul minn żewġ forom ovali konċentriċi li ġo fihom huma rappreżentati l-għoljiet tal-Pedomontana del Grappa. Il-pjanura li testendi hija separata mix-xmara Piave li tinżel lejn iċ-ċentru u taqtal-logo f'żewġ partijiet asimmetriċi. Żewġ siġar tal-qastan, impoġġija waħda fuq ix-xellug u l-oħra fuq il-lemin tax-xmara huma miżgħuda bil-qastan. Hemm żewġ qxur u għaxar qastniet imgeżwrin f'żewġ werqiet. Din it-tpinġija toħroġ kemm kemm mill-forma ovali f'direzzjoni lejn ix-xellug. L-artijiet li fuqhom jiġu prodotti il-"Marroni del Monfenara" jidħlu, fil-parti l-kbira tagħhom, fil-kategorija nru 21 tal-Carta dei Suoli d'Italia imsemmija "ħamrija kannella aċiduża, ħamrija kannella li jgħaddi l-ilma minnha, ħamrija kannella u litosoli". Din hija kategorija li f'din iż-żona tinsab esklussivament fuq il-lemin orografiku tax-xmara Piave tul il-faxxa altimetrika tal-bażi tal-muntanji u tokkupa l-akbar parti taż-żona ġeografika ta' produzzjoni. Din l-art hija kkaratterizzata minn reattività li tvarja minn aċiduża ħafna għal aċiduża, saturazzjoni baxxa fil-bażi u rata għolja ta' mineralizzazzjoni tas-sustanza organika. Il-klima hija waħda subalpina inferjuri u iperumda kkundizzjunata mill-inħawi tal-Prealpi b'inklinazzjonijiet wieqfa ħafna esposti lejn in-Nofsinhar; din il-konformazzjoni u espożizzjoni partikolari tirriżulta f'massa ta' arja li titla' mill-pjanura u tipprovoka xita abbundanti, limitazzjoni tal-ġelu fir-Rebbiegħa, kif ukoll skular tajjeb tal-ilmijiet atmosferiċi. Dan il-bilanċ ambjentali jagħmel l-art u l-ambjent tal-madwar partikolarment favorevoli għall-kultivazzjoni tal-"Marroni del Monfenara". Il-karatteristiċi li jagħmlu lill-"Marroni del Monfenara" li ġejjin miż-żona ġeografika protetta indikata bħala uniċi u li jiddistingwihom mill-prodotti l-oħra li jagħmlu parti mill-istess kategorija, huma t-togħma ħelwa ħafna tal-laħma, l-istruttura omoġenja tal-frotta u l-konsistenza pastuża/farinaċea tagħha. Karatterstiċi bħal dawn, speċjalment it-togħma, huma konsegwenza tal-kompożizzjoni kimika medja partikolari tal-"Marroni del Monfenara". Il-konfront mal-valuri tal-kompożizzjoni kimika tal-qastan, ikkalkulati mill-INRAN (Istituto Nazionale di Ricerca per gli Alimenti e la Nutrizione - L-Istitut Nazzjonali tar-Riċerka għall-Ikel u n-Nutriment) juri li l-"Marroni del Monfenara" għandhom kwantità ikbar ta' karboidrati, lipidi u potassju, kif ukoll kwantità inqas ta' sodju. Il-kompożizzjoni kimika tal-frott u b'hekk il-kwalità tiegħu, hija marbuta mal-fatt li l-qastan, li hu speċi nettament aċidofila, igawdi, fi ħdan iż-żona tat-tkabbir tal-"Marroni del Monfenara", mill-preżenza ta' żoni pjuttost aċidużi f'qiegħ il-muntanji, b'reattività opposta għal dawk miż-żoni tal-madwar, li mhumiex preżenti f'żoni oħra f'qiegħ il-muntanji fil-provinċja ta' Treviso. Dan iwassal għal kwantità ikbar ta' potassju u kwantità inqas ta' sodju fil-"Marroni del Monfenara" meta mqabbel mal-qastan, kif muri fil-konfront bejn il-valuri tal-kompożizzjoni kimika taż-żewġ prodotti b'riferiment lejn il-qastan fit-tabelli INRAN. Il-kwalità tal-frott ġejja anke mill-fatt li s-siġra tal-qastan tgawdi minn medja ta' nżul ta' xita abbondanti kull sena li tippermetti l-iskular tal-ilma mill-blat ta' taħt l-art, filwaqt li tibqa' aċiduża; barra minn hekk, il-konformazzjoni u l-esponiment tal-bażi tal-muntanji jnaqqsu sew il-ġelu fir-Rebbiegħa, ħaġa li l-pjanta hija suxxettibli ħafna għaliha. Minbarra dawn il-fatturi ambjentali importanti, huwa fundamentali wkoll il-fattur uman. It-tkabbir tal-"Marroni del Monfenara" jmur lura għall-perjodu medjevali, kif jixhed dokument tal-1351 li kien jirregola l-ħsad bejn il-kapijiet tal-familji taż-żona. Il-protezzjoni tal-imsaġar tal-qastan fiż-żona tal-"Marroni del Monfenara" hija kkonfermata wkoll mis-sorsi notarili tas-sekli ta' wara, li kienu jirrappurtaw lill-awtorità kompetenti l-abbużi fil-qtugħ tas-siġar tal-qastan jew il-preżenza ta' annimali li jirgħu barra mill-istaġun li kienu jikkompromettu l-qtugħ tal-qastan. It-tradizzjoni ta' kultivazzjoni bħal din inżammet sal-ġurnata tal-lum anki bis-saħħa tal-iżvilupp ta' għadd kbir ta' festi, fosthom il-Mostra Mercato tal-"Marroni del Monfenara" li ġiet inawgurata fl-1970. L-importanza tal-"Marroni del Monfenara" għall-ekonomija lokali u għar-reputazzjoni tagħhom, hija murija fl-għadd kbir ta' inizjattivi li jittieħdu kull sena. Barra minn hekk, fl-okkażjoni ta' għeluq it-tletin sena tal-Mostra Mercato, il-Muniċipalità ta' Pederobba, li tospita din l-inizjattiva, ħarġet serje ta' kartolini u kanċellazzjoni postali speċjali. (it-tieni subparagrafu tal-Artikolu 6(1), ta' dan ir-Regolament) It-test sħiħ tal-ispeċifikazzjoni tal-prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur il-paġna uffiċjali tal-Ministeru tal-Politika Agrikola, Alimentari u l-Forestrija (www.politicheagricole.it) u tagħfas fuq "Prodotti DOP e IGP" (fin-naħa ta' fuq fil-lemin tal-iskrin), u wara fuq "Prodotti DOP, IGP e STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di Produzione all'esame dell'UE".
Extracted from C_305_2017.html